open-index/open-wikipedia-markdown huggingface dataset:
Smil (andre betydninger)

**Smil**, **SMIL** osv. kan referere til:

* Smil, et ansiktsuttrykk
* Smiley, en grafisk figur som skal symbolisere et smil
* Smil (sjokolade), en type sjokolade laget av Freia
* Synchronized Multimedia Integration Language (SMIL), et markeringsspråk
* SMIL-ordningen, *Spesielle miljøtiltak i jordbrukets kulturlandskap*, tilskuddsordning for norsk landbruk
* SMil Norge, klubb for sadomasochister
* Sørvikmark Idrettslag
* Smil (sang), sang av Jahn Teigen
* Smil (Marcus & Martinus-sang), sang av Marcus & Martinus
Herman Skretting

**Herman Skretting** (født 1952) er grunnlegger og innehaver av Jærradiogruppen, et nettverk som bestod av over 25 norske radiostasjoner og ble betegnet som «Norges største kommersielle lokalradiokonsern». Han har fått lokalradioprisen for 2004 som deles ut av Norsk Lokalradioforbund.

I 2016 bestod Jærradiogruppen av 9 lokalradioer Norge rundt; Radio Tønsberg, Radio Sandefjord, Radio Horten, Radio Grenland, Radio Nordsjø, JærRadioen, Radio Sandnes, Radio Atlantic og Radio Ålesund.

## Referanser
Tour de Barents

**Tour de Barents** var et internasjonalt skirenn etter samme format som Tour de Ski, men rennene var ikke en del av verdenscupen i langrenn. Tour de Barents var planlagt å avholdes med fem renn i tre land, fordelt på byene Vadsø, Rovaniemi, Saariselkä og Murmansk etter at verdenscup-sesongen var ferdig for verdenseliten i langrenn.

Det var håp om å gjennomføre første utgave av Tour de Barents våren 2009, men det ble avlyst på grunn av økonomiske problemer. Rennet ble arrangert av Vadsø skiklubb i Norge og Finland i 2010 og av IL Forsøk i Tana i 2011. Tour de Barents var også planlagt arrangert i 2012, men forsøket ble oppgitt. 

## Referanser
Stereoskop

**Stereoskop** er et apparat for å gi tredimensjonalitet og dybdesyn når man betrakter en type tilrettelagte bilder eller fotografier, ofte kalt stereofotografier eller stereokort. Teknikken kalles **stereoskopi** og omfatter forskjellige teknikker, også tredimensjonal film.

Begrepet er dannet av de greske ordene *stereos* («romlig», «fast») og *skopein* («se seg omkring»). Adjektivet *stereoskopisk* betyr «med romvirkning» eller «tredimensjonal» og brukes særlig om opplevelsen av dybdesyn med to øyne som ser i samme retning.

## Virkemåte og bruk
Prinsippet bygger på at vi ser med to øyne som har en viss avstand. Det ene øyet ser en gjenstand i en litt annen vinkel enn det andre øyet i forhold til øvrige objekter. Forskjellen i vinkel gir hjernen en indikasjon på avstanden til objektet.  Ved å ta to bilder fra samme avstand, og med linsen (objektivet) forskjøvet tilsvarende øyeavstanden, og ved at disse bildene betraktes samtidig, kan vi få en tilsvarende effekt ved hjelp av bilder. Hvis slike bilder monteres i samme ramme og betraktes med et kikkertlignende apparat vil de gi en illusjon av dybdesyn. Binokulare kikkerter bygger forøvrig på samme prinsipp.

Filmindustrien har forsøkt med stereoskopisk film flere ganger. Tilskueren måtte da bruke spesielle briller for å få effekten med seg. Utgiftene med slike opptak har tydeligvis ikke stått i forhold til inntjeningen. Den visuelle effekten viser seg også å være mindre viktig enn den fortellertekniske.

Stereoskoper brukes i dag i sammenhenger der nytteverdien av den merinformasjon en bare kan få på denne måten, forsvarer utgiftene. De store oljeletingsmiljøene bruker for eksempel en variant og videreføring der tredimensjonale data legges inn i et hologram, som bare kan studeres med spesialbriller i et eget rom. Enkelte mikroskoptyper gir stereoskopiske bilder. Noen flyfotos i etterretningsøyemed blir nok fortsatt tatt med stereokamera. Landmålere har også apparater av lignende slag.

Ved kartlegging med høydekurver, blir det tatt fortløpende bilder fra fly som flyr i «striper», og der bildene overlapper hverandre med 60&nbsp;%. Bildene blir plassert i en konstruksjonsmaskin hvor nabo-bildene blir satt parvis sammen. Man får da en kraftig stereovirkning. Tidligere ble kartene på dette grunnlag tegnet manuelt ved hjelp av konstruksjonsmaskiner (f.eks. *Autograf WILD A8*). I dag skjer konstruksjonen etter de samme prinsipper i hovedsak automatisk ved hjelp av dataprogrammer.  

## Referanser


## Se også
* Anaglyf-metoden
* Autostereogram
* Dybdesyn
* Holografi
* Lentikulært trykk («vippebilder»)
* Tredimensjonal
* Tredimensjonal film
* Binokular kikkert
* View-Master

## Eksterne lenker
*
O’boy

**O’boy** er et svensk sjokoladedrikkpulver (eller kakao) som skal blandes med kald- eller varm melk.

O’boy ble utviklet av den svenske sjokoladeprodusenten Marabou i slutten av 1950-årene. O’boy ble lansert i Norge i 1960 under merkenavnet O’boy og Freia, offisielt for å bidra til at barn drakk mer melk, og ble en stor suksess. I dag er det Mondelēz International, tidligere Kraft Foods, som også eier Marabou og Freia, som selger og markedsfører O’boy. O’boy selges i Sverige, Norge, Finland, Danmark og Baltikum.

En periode ble det også solgt O’boy med jordbærsmak og banansmak.

O’boy selges i ulike forpakninger, og har endret design mange ganger i sine mange år på markedet.

## Referanser


## Eksterne lenker
*
Breifoss-ulykken

**Breifoss-ulykken** var en togkollisjon som inntraff på Bergensbanen 28. februar 1944, under den tyske okkupasjonen.

Ulykkesnatten var nattog nr. 607 på vei fra Oslo til Bergen, trukket av damplokomotiv 31b nr. 403. På vei fra Bergen til Oslo var godstog nr. 1428, trukket av damplokomotiv av type 39a nr. 169, med ti tankvogner med solarolje og to vogner med fisk og to åpne godsvogner og med konduktørvogn til slutt. Toget hadde en samlet togvekt på 460 tonn. Det kraftige lokomotivet, som tidligere hadde trafikkert Ofotbanen, tok seg lett opp til Taugevatn, 1301 moh. Alt gikk også normalt ned til Finse der toget hadde et kort stopp før det fortsatte østover. Lokomotivføreren bremset rutinemessig ned mot Haugastøl, men på rettstrekningen mellom Haugastøl og Ustaoset er det ikke nødvendig å bremse. I fallet ned til Geilo sviktet bremsene på godstoget. Toget raste gjennom Geilo stasjon, rev opp sporvekslene og ved Breifoss vest for Hol kolliderte de to togene. Brenselet i godstoget antente slik at flere av passasjervognene tok fyr. 25 nordmenn og et ukjent antall tyskere som satt i første vogn omkom i ulykken som er blant de verste i norsk jernbanehistorie. Blant de omkomne var den 44 år gamle forfatteren Ingeborg Rolfsen Grieg, Nordahl Griegs søster.

Tyskerne mistenkte sabotasje, og lokomotivføreren og fyrbøteren på godstoget fra Bergen, som begge hadde hoppet av i fart før toget kom til Geilo stasjon, ble begge fengslet og senere internert på Grini. De ble sluppet fri etter åtte måneder da etterforskningen konkluderte med at teknisk feil var årsak til ulykken.

Nattogslokomotivet ble sterkt skadet og hugget opp i 1946 mens nr. 169 ble bygget opp igjen. 

Årsaken til den fatale bremsesvikten var sannsynligvis at temperaturforskjellen mellom det milde Vestlandet og den svært kalde vinteren på Hardangervidda førte til rim i bremsesylindrene, og at toget var en blanding av norsk og tysk materiell og dårlig vedlikeholdt.
__NOTOC__
## Referanser


## Litteratur
*
*

## Eksterne lenker
* Bilde på digitaltmuseum.no
Sandnes Idrettslag (Sør-Varanger)

**Sandnes Idrettslag** (stiftet 1920) har sin base i bygda Sandnes mellom Hesseng og Bjørnevatn i Sør-Varanger kommune i Finnmark. Klubben har aktive grupper innen fotball, orientering, friidrett, langrenn, skihopping og alpint. Det meste av aktiviteten foregår i Sandnes Idrettspark som er Sør-Varangers største anlegg for vinteridrett. 

## Langrenn
Idrettslaget har en aktiv langrennsgruppe for utøvere i alle eldre. Den mest kjente utøveren med bakgrunn i Sandnes IL er Krister Sørgård som konkurrerte for SIL i ungdomsåra. Klubben eier og vedlikeholder et av de flotteste skianleggene i Finnmark med et stort nett med langrennsløyper. Langrennsarenaen fikk i 2013 FIS-godkjenning og kan dermed brukes til alle typer internasjonale renn. 

## Alpint
**Sandnes Alpinklubb** ble stiftet i 1974 og aktiviteten var høy til langt ut på 80-tallet. Deretter lå alpinklubbens aktivitet nede i mange år. Da Sandnes alpinsenter kom i drift fra desember 2002, hadde idrettslaget ansvar for driften.

## Fotball
Klubbens fotballag spilte i 2. divisjon (da nivå 2, hvor Finnmark hadde egen avdeling) i 1972. I dag har idrettslaget aktivitet bare i de yngste årsklassene. Klubben eier Kirkenes nærområdes eneste fotballbane med naturgress. 

## Eksterne lenker
* Sandnes Idrettslag
* Norges Fotballforbund: Sandnes IL
Sintring

**Sintring** er når løse korn eller partikler i et kornet materiale (f.eks. pulvermateriale) blir bundet sammen slik at en får større stykker av sammenhengende korn. Sammenbindingen kan skje ved smelting av kornoverflaten eller ved sammengroing ved diffusjon. Sintring foregår som oftest under trykk eller ved bruk av varme. Sintring brukes som produksjonsmetode i industrien.

Sintring av metaller er særlig i bruk ved produksjon av tungtsmeltelige metaller som wolfram og wolframkarbid (til henholdsvis glødelamper og skjærverktøy), av harde metall som wolfram- og titankarbid, porøse legeringer som for eksempel lagre og filtre av bronse, pseudolegeringer som kopper-grafitt, magnetiske materialer og kompliserte maskindetaljer som tannhjul.

Sintring foregår i snø, når overflaten på snøkrystaller smelter og fryser igjen. Da vil snøkrystallene være bundet sammen av små «isbruer».

I plastteknologi menes det med sintring en metode for framstilling av gjenstander eller belegg fra plastpulver.

## Referanser
Den kinesiske buddhistiske kanon

**Den kinesiske buddhistiske kanon** (大藏經; Kantonesisk: *Dai Zorng Ging*; Mandarin: *Dà Zàng Jīng*; koreansk: *Dae Jang Kyung*; japansk: *Daizōkyō*; vietnamesisk: *Đại Tạng Kinh*) er en fellesbenevnelse på kanoniske buddhistiske tekster i Kina, Korea og Japan. *Dà Zàng Jīng* betyr «det store skattkammer av tekster», og omfatter tekster fra både de tidlige buddhistiske skolene og mahāyāna-skolene.

Den første trykte utgave i Szechuan i årene 972&ndash;983 e.Kr. bestod av 1&nbsp;076 tekster i 480 bind. Den ble etterfulgt av mange forskjellige utgaver på forskjellige steder og til forskjellige tider. De to mest brukte utgavene idag er Taishō Shinshū Daizokyō og Dainippon Zokuzōkyō.

## Tripitaka Koreana

Tripitaka Koreana fra 1200-tallet er verdens største og eldste intakte kinesiske buddhistiske kanon, og er uten noen kjent skrivefeil i dens 52&nbsp;382&nbsp;960 tegn, mer enn 1&nbsp;514 titler og 6&nbsp;568 bind. 19 tekster i Tripitaka Koreana er ikke tilstede i Taishō Shinshū Daizokyō, omtalt nedenfor.

## Dàmíng sānzáng shèngjiào mùlù
*Dàmíng sānzáng shèngjiào mùlù* (大明三藏聖教目錄) var grunnlaget for katalogen over 1662 kinesiske buddhistiske tekster, publisert av Bunyiu Nanjio (1849&ndash;1927) i 1883. Katalogen ble brukt av sinologer på 1800-tallet og i store deler av 1900-tallet, og refererer til 17 tekster som ikke finnes i versjonene nedenfor.

## Dainippon Zokuzōkyō

Dainippon Zokuzōkyō (卍大日本續藏經), «Skattkammeret av buddhistiske tekster, samlet i Japan» (1912&ndash;1922), ofte forkortet Zokuzokyō eller 卍, består av 150 bind og inneholder 1684 tekster.

Dainippon Zokuzōkyō kalles ofte et «supplement» til Taishō Shinshū Daizokyō. De to utgavene overlapper hverandre; mange tekster i Dainippon Zokuzōkyō finnes også i Taishō Shinshū Daizokyō.

Dainippon Zokuzōkyō er rik på eksegeser til mahāyāna-sūtraer av kinesiske buddhister og som ikke er bevart andre steder. Den utgjør (sammen med Taishō Shinshū Daizokyō) den primære referanse til østasiatisk buddhisme, både blant buddhister og filologer.

## Taishō Shinshū Daizokyō

Taishō Shinshū Daizokyō (大正新修大藏經), «buddhistisk kanon publisert under (den japanske) Taishō-æraen (1912&ndash;1926)», ofte forkortet Taishō (大正), er en tekstsamling i 100 bind som ble utgitt fra 1924 til 1935.

Tekstsamlingen baserer seg på kinesiske tekster i eldre japanske manuskripter (fra det 8. århundre og fremover) og Tripitaka Koreana.

## Zhōnghuá Dàzángjīng
Zhōnghuá Dàzángjīng (大日本續藏經), «Kinas skattkammer av buddhistiske tekster» i 106 bind, ble utgitt i Beijing i perioden 1984&ndash;1996. De 90 første bindene inneholder 1771 tekster. Denne versjonen inneholder 143 tekster som ikke er tilstede i Tripitaka Koreana, Taishō Shinshū Daizokyō eller Dainippon Zokuzōkyō.

## Referanser


## Se også
* Mahâyâna
Fylkesvei 2994

**Fylkesvei 2994** går mellom Storgatagata og Øvre Torggate i Larvik kommune.

Frem til 2019 hadde veien betegnelsen  fylkesvei 106 (Vestfold).

## Kommuner og knutepunkter

## Referanser




## Eksterne lenker

* Vegvesenets vegkart
Fylkesvei 102 (Vestfold)

**Fylkesvei 102 i Vestfold** gikk mellom Herregårdssletta og Kanalkaia i Larvik kommune. Veien var 1,2&nbsp;km lang.

2019 ble veien del av fylkesvei 2984.

## Kommuner og knutepunkter

## Referanser


## Eksterne lenker
* Vegvesenets vegkart
Nancy Kerrigan

**Nancy Ann Kerrigan** (født 1969) er en amerikansk tidligere kunstløper. Hun har to OL-medaljer, sølv fra OL 1992 i Albertville, og sølv to år senere på Lillehammer. Hun ble amerikansk mester i 1993.

I Norge er hun kanskje mest kjent for å ha blitt slått ned i forkant av OL 1994. Overfallsmannen ble innleid av hennes konkurrent Tonya Hardings eksmann. Overfallet ble gjennomført for at Harding skulle overta Kerrigans plass på det amerikanske OL-laget. Begge fikk imidlertid delta, Kerrigan fikk sølv mens Harding endte på en 8 plass, etter å ha gått friløpet om igjen grunnet problemer med lissene. Hele episoden skapte en stor og medieprofilert kontrovers mellom de to.

Hun har deltatt som profesjonell i isshow som *Champions on Ice*, *Grease on Ice*, *Broadway on Ice*, *Dreams on Ice* og *Skating with Celebrities*.

Etter karrieren har hun jobbet som TV-reporter og hun har gitt ut to bøker, *In My Own Words* i 1996 og *Artistry on Ice* i 2002.

## OL-medaljer
* 1994  Lillehammer -  Sølv i kunstløp, single damer  USA
* 1992  Albertville -  Bronse i kunstløp, single damer  USA

## VM-medaljer
* VM 1992 –  Sølv i kunstløp, single damer
* VM 1991 –  Bronse i kunstløp, single damer

## Referanser


## Eksterne lenker
* 
* 
* 
*  The Top 10 Boston Sports Stories
Venus fra Willendorf

**Venus fra Willendorf**, også kjent som **Kvinnen fra Willendorf**, er en 11,1&nbsp;cm høy statuett formet som en kvinne. Figuren ble oppdaget av arkeologen Josef Szombathy under utgraving av et paleolittisk funnsted nær byen Willendorf i Wachau-dalen i Østerrike i 1908. Den er skåret ut i oolitisk kalkstein som ikke finnes i området, og har vært fargelagt med rød oker.

Skulpturen ble laget for ca. 29 500 år siden. Lite er kjent om hvordan figuren er laget og til hvilket formål.

Figuren er ikke noen realistisk framstilling, men har overdimensjonerte bryster, mage og kjønnslepper, mens armer og ben er små. Hodet er dekket av fletter eller et hodeplagg og mangler ansikt. Det spekuleres derfor i om det dreier seg om en universell morsskikkelse eller kvinnelig guddom. 

Navnet er imidlertid blitt hengende. Det er senere funnet en rekke lignende statuetter som blir klassifisert som «venusfigurer».

## Referanser


## Eksterne lenker
*
Madsen maskingevær

**Madsen maskingevær** var et lett luftkjølt maskingevær med rekylmekanisme, utviklet av den danske artillerikapteinen Madsen i 1903.

Det var et av de første lette maskingeværene som ble produsert i stor skala, og var i handelen gjennom Danske Rekylrifle Syndikat før første verdenskrig. Det ble kjøpt inn til kavaleriet av den russiske hæren under den russisk-japanske krig. Våpenet fikk litt blandet mottagelse, men ble brukt igjen under første verdenskrig. Deler av den russiske kontrakten ble stjålet av den tyske etterretningstjenesten og brukt i liten målestokk av den tyske og østerriksk-ungarske hæren under første verdenskrig. Flere andre land brukte det i samme periode, blant annet ble det brukt i Kina i krigsherreperioden.

Etter krigen fortsatte produksjonen og det kommersielle salget gjennom Rekylrifle Syndikatet, og flere mindre land som ikke hadde utviklet egne lette maskingevær under krigen kjøpte Madsen maskingevær, blant annet Norge.

Det var kjent som et kvalitetsvåpen, men var dyrt å produsere. I den norske hæren var det standard, lett maskingevær under angrepet på Norge i 1940 (Modell 1914 og Modell 1922), og de norske maskingeværene ble senere benyttet av tyske styrker. De norske modellene av Madsen var i kaliber 6,5 x 55 mm. Den danske hæren benyttet Madsen maskingevær frem til 1955 og det ble også benyttet i det danske jagerflyet Hawker Dankok.

## Referanser




## Eksterne lenker
*
Mark (navn)

:*For bibliotekdatautvekslingsstandarden *'MA**chine **R**eadable **C**ataloging, se [[MARC]]''

**Mark** og **Marc*' er kortformer av mannsnavnene *Markus* og *Marcus*. 

== Etymologi ==
Mark er en variant av *Marcus* eller *Markus* som er av [[latin]]sk opprinnelse. Navnet kan ha fått sin opprinnelse fra [[gud]]en [[Mars (gud)|Mars]].

*Márk* er en ungarsk variant av navnet.

Mark Twain er pseudonymet til den amerikanske forfatteren og humoristen Samuel Langhorne Clemens (1835–1910), som tidligere hadde arbeidet som elvebåtfører. Han tok pseudonymet sitt fra ropet «mark twain», som indikerte en dybde på to favner. Uttrykket stammer fra *mark*, «målemerke», og *twain*, «to».

==Utbredelse==
*Mark* var et populært navn i England fra 1600-tallet til 1800-tallet, og igjen på siste halvdel av 1900-tallet.


*Mark* var et populært navn i USA på begynnelsen av 1800-tallet og igjen på siste halvdel av 1900-tallet, og hadde en popularitetstopp med 2.7% i 1960. *Mark* var blant de ti mest brukte navnene gitt til guttebarn født i USA mellom 1955 og 1970. Formen *Marc* var populært fra 1950- til 1990-årene og hadde en popularitetstopp med 0,3% i 1970. 


I Tyskland var *Marc* og *Mark* populære navn på guttebarn født på 1970-, 1980- og 1990-tallet.



*Marc* er i dag et svært vanlig navn i Belgia, og er også mye brukt i flere andre fransk- og spansk-talende land. Formen *Mark* er vanlig blant annet i Irland og USA.



























































































|}

== Navnedag ==
*Mark* og *Marc'' har navnedag 25. april i Estland, Frankrike, Norge og Ungarn.

## Kjente personer med navnet
* Mark Twain (1835&ndash;1910), psevdonym for den amerikanske forfatteren Samuel Clemens
* Marc Chagall (1887&ndash;1985), russisk-fransk surrealistisk maler
* Mark Hamill (1951&ndash;), amerikansk skuespiller kjent for rollen som Luke Skywalker i Star Wars
* Marc Emery (1958&ndash;), kanadisk cannabisaktivist 
* Marc Jacobs (1963&ndash;), amerikansk klesdesigner
* Mark Wahlberg (1971&ndash;), amerikansk skuespiller
* Mark Shuttleworth (1973&ndash;), sørafrikansk entreprenør og den første afrikaner i verdensrommet
* Mark Zuckerberg (1984&ndash;), amerikansk entreprenør (grunnlegger av Facebook)

## Se også
* marc – fransk druebrennevin

## Referanser


## Eksterne lenker
*
Gulljade

**Gulljade** er et elfenbenlignende materiale som stammer fra nebbhjelmen (en nebblignende utvekst som vokser ut på oversiden av det egentlige nebbet) på hjelmhornfuglen (*Rhinoplax vigil*). Gulljade, som kan minne om ekstra gyllent elfenben, både i farge og struktur, er ikke ekte elfenben (dentin), men et materiale som har mer til felles med utvekster av horn hos noen pattedyrarter, eksempelvis hos neshorn. Gulljade regnes som mer verdifullt enn alt ekte elfenben, og lovlig omsatte kunstverk gjort i dette materialet er som regel eksepsjonelt kostbare.

Hjelmhornfuglen tilhører den biologiske familien neshornfugler (Bucerotidae), som består av en rekke arter som enten er utrydningstruet eller nær utrydningstruet. Hjelmhornfuglen er oppført på CITES Appendix I, som forbyr all internasjonal handel med denne arten.
Nolberto Solano

**Nolberto «Nobby» Albino Solano Todco** (født 12. desember 1974 i Callao) er en peruansk fotballspiller som spiller for det engelske League One-laget Hartlepool. Han er veldig populær i hjemlandet sitt, der han blir sett på som en av de mest berømte peruanerne. Han har til og med et eget frimerke med sitt navn og bilde på.

Karrieren hans startet i Peru. Først spilte han for Municipal (1993), deretter Sporting Cristal (1994–97), hvor han vant tre seriemesterskap (1994–96) og nådde finalen i Copa Libertadores i 1997. Etter det dro han til Argentina for å spille for Boca Juniors, før turen gikk til England og Newcastle United 12. august 1998. Han debuterte i Premier League i en kamp mot Chelsea 22. august, da han i det 67. minutt kom inn for målscorer Andreas Andersson.

## Til Aston Villa og tilbake til Newcastle
I juni 2001 signerte han en ny femårskontrakt med Newcastle, men Newcastles daværende manager Sir Bobby Robson var misfornøyd med Solanos lojalitet til fedrelandet sitt. Derfor ble han solgt i januar 2004 til Aston Villa. Solano hadde vært meget populær blant Newcastles supportere og mange viste misnøye med salget.

For Aston Villa ble Solano en viktig spiller. Han ble toppscoreren deres i 2004/05-sesongen, og ble kåret til Årets spiller av supporterne, pressen og spillerne.

Likevel ble Solano på ny Newcastlespiller 31. august 2005, bare timer før overgangsvinduet stengte. Avtalen kostet Newcastle £1,5 million, i tillegg til at James Milner gikk på et sesonglangt lån til Aston Villa. Solano undertegnet en toårskontrakt, og overgangen ble godt tatt i mot blant Newcastlefansen.

I sine to perioder i Newcastle United har Solano scoret totalt 47 mål for klubben. Fredag den 13. mai 2011 gikk Solano på en fri overgang fra Championship-klubben Hull City til League One-klubben Hartlepool. Han lanserte umiddelbart en idé for ledelsen i klubben om å selge sesongkort for bare £100, noe som nå har ført til at Hartlepool har de billigste sesongkortene i hele det engelske ligasystemet.

## Omplassering
I 2006/07-sesongen flyttet manager Glenn Roeder Solano til høyreback etter at Stephen Carr ble skadet. Etter sesongen gikk Solanos kontrakt ut, og turen gikk videre til West Ham.

## Landslagskarriere
For  har Solano spilt over 90 kamper, og scoret 20 mål. Han har vært en viktig brikke i laget siden midten av 1990-tallet. I 2005 valgte Solano å gi seg på det peruanske landslaget på grunn av uoverensstemmelser med treneren, Freddy Ternero. I 2006 klarte den nye treneren, Franco Navarro, å overtale ham tilbake til landslagsspill.

## Triviell informasjon
* Nolberto Solano er en habil trompetspiller, og har startet sitt eget salsaband, *The Geordie Latinos*.

## Referanser


## Eksterne lenker
* 
* 
* 
*  Hans egen hjemmeside
Næringsfattig innsjø

En **næringsfattig innsjø**, *oligotrof innsjø* (fra gresk *oligo*, «få», «lite» og *trophe*, «mat», «næring») er en innsjø som har liten tilførsel av næringssalter og dermed liten produksjon av plante- og dyrearter, både plankton, høyere planter, insekter og fisk. Vannet er svakt surt eller nøytralt, noe som avhenger av hvordan bunnen er. I tillegg er vannet klart, og siktedypet stort. Vannet i næringsfattige innsjøer er vannet som er best egnet til å ha som drikkevann. 

Næringsfattige innsjøer finnes oftest på høyfjellet, der det ikke er stor tilgang til næringssalter.  

*Oligotrof innsjø* er en av hovedtypene i limnologisk klassifikasjon av innsjøer.

## Noen oligotrofe innsjøer i Norge

*Jølstravatnet
*Pasvik
*Femunden
*Selura
Arthur Rackham

**Arthur Rackham** (født 19. september 1867 i London, død 6. september 1939) var en engelsk bokillustratør. 

Arthur Rackham var svært produktiv, men ble særlig kjent for sine dekorative og energiske illustrasjoner i tusj og akvarell til eventyr for barn, blant annet *[[Brødrene Grimms eventyr]]* (1900), *[[Rip Van Winkle]]* (1905), *[[Peter Pan]]* (1906), og *[[Alice i Eventyrland]]* (1907). Han illustrerte også bøker for voksne, deriblant *[[En midtsommernattsdrøm]]* (1908), *Rhingullet og valkyrien* (*Das Rheingold*) (1911), fortellinger av Edgar Allan Poe og deler av *[[Gullivers reiser]]* (1931).


Fil:Jack and the Beanstalk Giant - Project Gutenberg eText 17034.jpg|Illustrasjon til det engelske eventyret *[[Jack og bønnestengelen]]* utgitt 1918
Fil:The Three Bears - Project Gutenberg eText 17034.jpg|Eventyrillustrasjon til Brødrene Grimms *[[Gullhår og de tre bjørnene]]* (1918)
Fil:Sigurd_kills_Fafnir_by_Rackham.jpg|*[[Sigurd Fåvnesbane|Sigurd]] dreper dragen [[Fåvne]]*, illustrasjon til Richard Wagners opera *Ringen*.


## Referanser


## Eksterne lenker
* 
* Arthur Rackham-selskapet (på engelsk) 
* Arthur Rackham og kunsten (på engelsk) 
* Rackhams illustrasjoner til Alice i Eventyrland
* Eventyrillustrasjoner av Arthur Rackham 
* Galleri av Rackhams barnebokillustrasjoner (på engelsk)
* Arthur Rackham art at Art Passions (free online gallery)  
* The Illustrators Project: Arthur Rackham
Fylkesvei 3030

**Fylkesvei 3030** går mellom Sandefjord stasjon og Rødbøl i Larvik kommune.

Frem til 2019 hadde veien betegnelsen  fylkesvei 180 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:222154.97934131:6566891.7192446/hva:(~(id:532,filter:(~(typeId:4566,operator:%27*3d,verdi:(~5494)),(typeId:4568,operator:%27*3d,verdi:(~%27180))),farge:%270_0))/hvor:(fylke:(~7))/@222925,6562598,11) 
*
Arne Busterud

**Arne Busterud** (født 1904 på Vang i Hedmark, død 1961 i Løten) var en norsk skiløper. Busterud var i slutten av 1920-årene og i begynnelsen av 1930-årene en av Norges mest kjente skiløpere. Han deltok i en lang rekke skirenn i både inn- og utland. Busterud ble tildelt æresmedlemskap i Vang skiløperforening og Hedmark skikrets' Bragd-diplom. Broren Kaare Busterud var også en god skiløper.

## Meritter
* Ski-VM 1929 – 6.-plass i hopp
* Ski-VM 1929 – 10.-plass i kombinert
* Holmenkollrennet 1928 - 1.-plass i kombinert kl. B

## Referanser


## Eksterne lenker
*
Alan O’Brien

**Alan O'Brien** (født 20. februar 1985 i Dublin) er en irsk fotballspiller som for øyeblikket er klubbløs. Han spilte i perioden 2009 til 2011 for det engelske Football League-laget Swindon Town FC. Han spiller vanligvis som venstreving.

## Karriere
O'Brien ble hentet av Newcastles juniortrener Alan Irvine da han var 16 år gammel. Han spilte i det nasjonale U17-mesterskapet, og vant turneringen etter å ha slått Manchester United 5-2 sammenlagt på to kamper på henholdsvis Old Trafford og St. James' Park.

Han var på låneopphold i Carlisle United i slutten av 2005, og han scoret etter bare 10 minutter i debuten. Låneoppholdet ble kort grunnet en skade. O'Brien har spilt sammen med flere unge spillere i Newcastle, blant annet Steven Taylor, Peter Ramage og Michael Chopra.

Den 7. januar 2006 debuterte han for Newcastles A-lag, i FA-cupkampen mot Mansfield Town. Vanligvis har O'Briens opptredener på førstelaget kommet som innbytter. Lørdag den 20. januar 2007 spilte O'Brien sin første hele kamp for Newcastle, mot West Ham United på St. James' Park.

Den 25. juni 2007 ble det klart at O'Brien hadde signert en treårskontrakt med Hibernian FC, da kontrakten hans med Newcastle løp ut. Den 1. juli 2009 ble han fristilt av Hibernian og signerte for Swindon Town FC.

## Landslagskarriere
Han har spilt for Irlands U14-, U15-, U16- og U19-lag. Etter å ha imponert i treningskamper før sesongstart i 2006 ble han for første gang kalt opp til Irlands førstelag. Sammen med lagkameratene Stephen Carr, Shay Given og Damien Duff var han med i troppen som møtte  i en vennskapskamp. O'Brien kom inn i andre omgang, og fikk med det sin første landskamp for Irland.

## Referanser


## Eksterne lenker
*
Andy Cunningham

**Andy Cunningham** (født 30. januar 1890, død 1973) var en skotsk fotballspiller og trener. Hans posisjon var spiss.

## Spillerkarriere
Cunningham startet karrieren i Kilmarnock, før han dro videre til Glasgow Rangers i 1915. Han debuterte for Rangers i 1-0-tapet mot Partick Thistle 5. april 1915. I sin første sesong på Ibrox fikk han fem kamper.

Cunningham ble brukt en gang i blant av manager William Wilton, før han etablerte seg på laget i 1918/19-sesongen. Totalt fikk han 389 kamper og 182 mål for Rangers. Han vant syv ligatitler og spilte i den berømte cupfinalen i 1928, da Rangers slo Celtic 4-0. Med det vant Rangers sin første cuptittel på 25 år.

I 1928 flyttet Cunningham på seg igjen. Denne gangen til Newcastle United. Han ble dermed den eldste spilleren som har debutert i det engelske fotballigaen, i en alder av 38.

## Trenerkarriere
Han startet karrieren som spillende manager, og i det han la opp ble han den første fulltidsmanageren noensinne i klubben. Teknisk sett var hans forgjenger, Frank Watt, klubbens første manager, men han hadde ingen kontroll over laguttaket.

I 1932 førte han laget sitt til topps i FA-cupen. Arsenal ble slått 2-1 i finalen. Likevel rykket klubben ned til 2. divisjon mens han var i klubben, og i 1935 trakk Cunningham seg. Han var en delvis suksess i Newcastle, med 105 seire på 251 kamper.

Cunningham var dessuten skotsk landslagsspiller. Han fikk 12 kamper og scoret fem mål for . Av de 12 kampene, tapte Cunningham bare én.

Etter perioden i Newcastle, returnerte han til Skottland, hvor han tok over Dundee i årene 1937-40. Etter 2. verdenskrig ble han sportsjournalist.

## Referanser


## Eksterne lenker
*
Heklunger

**Heklunger** kalte kong Sverre og hans birkebeinere sine motstandere, kong Magnus Erlingssons menn. Til grunn for betegnelsen skal ligge at de sistnevnte hadde ranet  og delt mellom seg en del sølvpenger, som de hadde funnet innsydd i en hekle (*hekla*), dvs. en kappe (av *hökull* (messe)-hakel), etter en gammel tiggerkjerring.
## Eksterne lenker
Kuvlungene

**Kuvlungene** var et norsk opprørsparti som året etter Magnus Erlingssons fall i 1184 reiste seg mot kong Sverre. Navnet «kuvlunger» (av *kufl*, munkehette) var et spottenavn birkebeinerne ga partiet fordi dets fører Jon, som ble utgitt for å være sønn av Inge Krokrygg, hadde vært munk i Sancta Mariae kloster på Hovedøya.

Kuvlungene vant mange tilhengere i Viken og de vant trolig stor støtte blant befolkningen på Agder og Vestlandet. De gjorde effektive streiftog både mot Nidaros og Bergen inntil det i 1188 lyktes Sverre å nedkjempe flokken og felle Jon. Det skjedde i samme periode som også opprørsflokken Øyskjeggene var aktive. Birkebeinerne påsto at Jon var en bedrager fra Bergen.

## Referanser


## Litteratur
*Jón Viðar Sigurðsson: *Norsk historie 800-1300*. Det norske samlaget, Oslo 1999
*Sverres saga, oversatt av Gustav Storm og Alexander Bugge. Kristiania 1914
Slittungene

**Slittungene** var en norsk opprørsflokk, stiftet 1217 i Marker av presten Benedikt, kalt Bene skinnkniv (d. 1222), som utga seg for å være sønn av Magnus Erlingsson. Mennene som fulgte Bene, var fattigfolk med dårlige klær. Dette var ifølge Sturla Tordsson, forfatteren av Håkon Håkonssons saga, grunnen til at flokken ble kalt slittunger. 

Slittungene ble slått på Gunnarsbø ved Tønsberg våren 1218 av baglerne, ledet av lendmannen Arnbjørn Jonsson, men lederen Bene kom seg unna. Like etter kom slittungene til Oslo, og ranet byen og gjorde hærverk. Siden dro de til Halland i Danmark (nå en del av Sverige) og herjet der.
I 1219 ble slittungene slått av baglerne og birkebeinerne i fellesskap.
Bene ble drept av birkebeinerne ved Øyeren i 1222.

Navnet slittunger kan muligens stamme fra gårdsnavnet Slitu i Eidsberg.

## Referanser
Rose (andre betydninger)

**Rose** kan vise til

* Rose (heraldisk), stilisert plantefigur brukt som merke og symbol
* Rose (navn), kvinnenavn
* Roseslekta, planteslekt

**I populærkultur:**
* «Rose» (A Perfect Circle), sang av A Perfect Circle fra albumet *Mer de Noms*
* «Rose» (Anna Tsuchiaya), sang av Anna Tsuchiya
* Rose (Doctor Who), episode av Doctor Who
* Rose (tegneserie), forgjengeren til tegneserien *Bone* av Jeff Smith
* «Rosé» (The Feeling), sang av The Feeling
* The Rose (film)

**Steder:**
* Rose, Italia, en kommune i Cosenzaprovinsen i Sør-Italia
* Rose, New York, en by i Wayne County i New York
* Rose Hill (andre betydninger)
* The Rose, et teater i London

**Personer:**
* Axl Rose, frontmannen i Guns N' Roses
* Rose av Lima, den første katolske helgenen fra Amerika

**I fiksjon:**
* Rose (American Dragon: Jake Long), en antihelt i *American Dragon: Jake Long*
* Rose (Street Fighter), figur fra videospillserien *Street Fighter*
* Rose DeWitt Bukater, figur fra filmen *Titanic* fra 1997
* Rose Henderson, figur fra TV-serien *Lost*
* Rose Nylund, figur fra TV-serien *The Golden Girls*
* Rose Ortiz, den rosa soldaten fra *Power Rangers Operation Overdrive*
* Rosé Thomas, figur i den japanske anime- og mangaserien *Fullmetal Alchemist*
* Rose Tyler, ledsageren til Doctor Who i TV-serien ved samme navn
* Rose Walker, figur i tegneserien *Sandman*

**Annet**
* Frostrose
* Kompassrose
* Rosevin
* Vindrose

## Se også
* Rosa (andre betydninger)
George Martin (fotballspiller)

**George Martin** var både fotballspiller og trener. Han spilte for Luton Town før han ble manager.

I 1947 ble han utnevnt til manager for Newcastle United, den første etter 2. verdenskrig. En av hans avgjørelser var å selge den notoriske målscoreren og fansens favoritt, Len Shackleton til Sunderland for £13&nbsp;000. Dette bekymret noen supportere, og Martin ble til å begynne med kritisert for handelen. Men protestene gav seg fort, fordi Newcastle rykket opp uten Shackleton på laget, og andre populære spillere ble introdusert. Deriblant Jackie Milburn, som scoret 200 mål for klubben.

I 1950 forlot han Newcastle, til fordel for Aston Villa, og senere dro han for å lede hans tidligere klubb, Luton Town.

## Referanser
Prajñāpāramitāsūtraen i 800 vers

**Prajñāpāramitāsūtraen i 800 vers**, også kalt **de 108 navn på prajñāpāramitā**, er en av de mindre prajñāpāramitātekstene.

Teksten er bevart på sanskrit i form av et manuskript fra Nepal ved Cambridge University Library.

I likhet med Spørsmålet fra Suvikrānta, er dette en hymne til gudinnen Prajñāpāramitā.

På tross av tittelen «800 vers» (Ashtashataka), omfatter den bare to folioer i lengde og er en av de korteste Prajñāpāramitā-tekstene.

## To tibetanske oversettelser
Teksten ble oversatt to ganger til tibetansk fra sanskrit i det 8. århundre, basert på manuskripter fra Nepal.

* Den første oversettelsen (*P’hags pa shes rab kyi pha rol tu phyin pa’i mtsan brgya rtza brgyad pa zhes bya ba*) ble oversatt fra et original-manuskript med tittelen **Ārya prajñāpāramitā nāma ashthashataka**.
* Den andre oversettelsen har samme tittel, men er en tantrisk utgave av teksten.

## Kinesisk oversettelse

I året 950 e.Kr. ble hymnen oversatt til kinesisk av Dānapāla under tittelen «Mañjushris Dhāranī om de 108 Navn til Prajñāpāramitā», kinesisk: Shèng bā qiān sòng bānruò yìbăibāmíng zhēn shí yuán yì tuóluóní Jīng (聖八千頌般若波羅蜜多一百八名眞實圓義陀羅尼經).

## Se også
* Spørsmålet fra Suvikrānta
* Prajñāpāramitā
* Mahâyâna

## Referanser


## Litteratur
* Edward Conze: *Astasataka Prajnaparamita*, SS, 1955
Fylkesvei 3042

**Fylkesvei 3042** går mellom Åsrum i Larvik og Skjeggerød i Sandefjord kommune.

Frem til 2019 hadde veien betegnelsen  fylkesvei 210 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Vårbelgene

**Vårbelger** kaltes Skule Bårdssons tilhengere under hans opprør mot kong Håkon Håkonsson 1239&ndash;40. Tidligere hadde navnet «vårbelger» vært anvendt om en flokk som i 1190 reiste seg mot kong Sverre under en foregitt sønn av Magnus Erlingsson.

Ordet betyr antagelig «vårskinn», det vil si pelsverk av dårlig kvalitet, og var nok et nedsettende tilnavn basert på flokkens fattigslige plagg.

Den første var en flokk under en angivelig sønn av Magnus Erlingsson som gjorde opprør mot Sverre Sigurdsson rundt 1190. Lite er kjent om denne flokken; det ser ikke ut til å ha vært et omfattende opprør.

Den andre, som er den det oftest vises til, var som nevnt hertug Skules flokk. De fulgte ham da han lot seg hylle på Øyrating i Trøndelag i 1239, og kjempet med ham under slaget i Oslo mot Håkon IV Håkonsson i 1240. Der led de et knusende nederlag, og de få som var igjen av flokken spredte seg eller fulgte Skule til Elgeseter kloster i Nidaros. Flere av de overlevende fra Oslo ble drept sammen med Skule da klosteret ble angrepet av Håkon Håkonssons menn.

## Kilder

* Vårbelger i *Store norske leksikon*
* Skule Bårdsson i *Norsk biografisk leksikon*
Junk

**«Junk»** er en sang av Paul McCartney, først utgitt på hans solodebut *[[McCartney]]* fra 1970.

Men sangen ble faktisk skrevet i hans tid med The Beatles og var opprinnelig tenkt som en låt på deres *[[The Beatles (White Album)]]*, men kom ikke med der av ukjente grunner. Til slutt havnet den på McCartneys første soloplate. Den er blant annet også spilt på hans *Unplugged*-plate fra 1991.
Edvard Hagerup Bull (1922–2012)

**Edvard Hagerup Bull** (1922–2012) var en norsk komponist, ofte assosiert med samtidsmusikk.  Veslenevø av Edvard Grieg.  Bosatt i Paris som voksen.
Utdannet ved konservatoriet i Oslo, under Darius Milhaud, Jean Rivier og Olivier Messiaen (musikkonservatoriet i Paris, 1948-1953), samt diplomstudier under Charles Koechlin og Boris Blacher (musikkhøgskolen i Berlin).  Han skrev to operaer og tretti orkesterverk og kammermusikk.  Hans tredje trompetkonsert, «Rhapsody in Rags», er tilegnet Ole Edvard Antonsen. Andre verk:  fløytekvartetten «Ad usum amicorum», «Pastorale og Perpetuum mobile».  

Han var sønnesønn av stortingspolitikeren og finansministeren Edvard Hagerup Bull (1855&ndash;1938).

## Referanser
Edvard Hagerup Bull (1855–1938)

**Edvard Hagerup Bull** (1855–1938) var en norsk jurist, politiker (Høyre), stortingsrepresentant, finansminister og justisminister.  

Edvard Hagerup Bull ble cand.jur i 1876. Han ble byråsjef i Finansdepartementet i 1882. I 1889 var han konstituert statsråd i Finansdepartementet i Johan Sverdrups regjering i 1889. I 1893 ble han høyesterettsdommer.

I 1903 ble Bull valgt inn på Stortinget for Høyre i Akershus og formann for budsjettkomiteen. I 1905 ble han justisminister i Christian Michelsens regjering, deretter finansminister i samme regjering fra november 1905. Han var sentral i regjeringens planlegging forut for unionsoppløsningen i 1905 og den påfølgende folkeavstemningen.

Bull ble valgt inn på Stortinget igjen i 1909. I 1912 ble han parlamentarisk fører for Høyre. I 1918 tok han ikke gjenvalg til Stortinget og sa samtidig opp sitt embete som høyesterettsdommer. Imidlertid ble han allerede to år senere finansminister i Otto Bahr Halvorsens første regjering (1920&ndash;1921).

Bull ble i 1895 utnevnt til ridder av 1. klasse av St. Olavs orden. 7. november 1906 ble han forfremmet til kommandør av 1. klasse «for statsborgerlig og embedsfortjeneste». Han var også innehaver av 7. juni-medaljen.

Han var bror til arkitekten Schak August Steenberg Bull, fetter av komponisten Edvard Grieg og farfar til komponisten Edvard Hagerup Bull (1922). Han ble i 1880 gift med Theodora Kraft.

## Referanser


## Eksterne lenker
* 
* Slektsinformasjon om Edvard Hagerup Bull
Claudio Caniggia

**Claudio Paul Caniggia** (født 9. januar 1967 i Henderson) er en tidligere argentinsk fotballspiller fra storbyen Buenos Aires. Han spilte 50 landskamper for , og deltok i tre VM-sluttspill (1990, 1994 og 2002).

Han innledet proffkarrieren som 18-åring i River Plate, før han tre sesonger senere flyttet til Italia og Verona. Fra Verona gikk turen videre til Atalanta, AS Roma, Benfica og Boca Juniors før han vendte tilbake til Atalanta. Nomaden fortsatte videre i de skotske klubbene Dundee og Rangers. Karrieren ble avsluttet i Qatar S.C i en alder av 38 år.

Caniggia var en offensiv playmaker. Han hadde en god teknikk, var enormt hurtig og hadde en egen evne til å spille sine offensive medspillere gode. I 1993 ble han utestengt i 13 måneder for bruk av kokain.

## Referanser


## Eksterne lenker
*
Xu Zhanzeng

**Basil Xu Zhanzeng** (født 1627, død ca. 1696) var en ledende støttespiller under Den katolske kirkes misjoner i Kina under det tidlige Qing-dynastiets år. Han var sønn av Candida Xu, en ledende katolsk kvinne som spilte en stor rolle for kirken i områdene rundt Shanghai, og barnebarns barn av den ledende katolske stormandarinen Paul Xu Guangqi. 

Xu Zhanzeng oppnådde graden *[[Embetsmannskandidat på provinsnivå|jinshi]]* ved sin embedsmannseksamen i 1647 og bekledte en rekke offentlige stillinger, hvorav rundt nesten ti år ved Hanlin-akademiet (1648–1658) og ni år i forskjellige provinser (Jiangxi, Sichuan,  Henan og Yunnan). Da han dro til Yunnan i 1661 tok han med seg en jesuitt, pater Claude Motel (1618–1651), som tok bolig i hans residens i Chongqing. Model døpte rundt 170 personer i løpet av et knapt år. I 1665 mistet han stillingen under kristenforfølgelsene utløst av kalenderstriden i Beijing, men regjeringen restituerte ham i 1669. Han fik dog ordre om ikke å distribuere noen eksemplarer av Li Zubais *Tianxue chuan'gai* (Sammendrag av Den himmelske læres utbredelse), bronsestauer eller religiøse gjenstander.

Xu var interessert i bøker om moral, og skrev forordet til pater Francesco Brancatis (1607–1671) *Tianzhu shengjiao shijie quanlun shengji* (1650), en bok som presenterer ved hjelp av eksempler hvordan overholdelse de ti bud får sin lønn. Han kommenterte og fikk trykket en ny utgave av det daoistiske *Taishang ganying pian tushuo* (1665) og var forfatter av *Yuyingtang quanshan yen*' (Beskrivelse av rådgivning om velgjørenhet for  hittebarnshjem) som beskriver et hittebarnshjem i Songjiang.  

## Referanser


## Litteratur
*Nicolas Standaert (red.): *Handbook of Christianity in China – Volume One: 635-1800*, Brill, Leiden 2001, ISBN 90-04-11431-9
Fylkesvei 114 (Vestfold)

**Fylkesvei 114 i Vestfold** gikk mellom Nansetgata og Byskogen i Larvik kommune. Veien var 1,5&nbsp;km lang.

2019 ble veien del av fylkesvei 3006.

## Kommuner og knutepunkter

## Referanser


## Eksterne lenker
* Vegvesenets vegkart
Jinshi

**Jinshi** kan vise til:

* Jinshi (historieverk) (金史, *Jīnshǐ*), et verk fra 1345 om Jin-dynastiets historie
* Jinshi (Changde) (津市, *Jīnshì*), en by i den kinesiske provinsen Hunan
* Jinshi (mandarin) (進士, *Jìnshì*), en av gradene innen embetsmannssystemet i keisertidens Kina.
Nuno Marques

**Nuno Alexandre Nogueira Marques** (født 1981) er en norsk-portugisisk folkerettsjurist, statsviter, lokalpolitiker og tidligere fotballspiller. 

Siden høsten 2019 er han varaordfører i Notodden kommune, etter å ha blitt innvalgt i kommunestyret som representant for Senterpartiet.

## Akademiker
Fra 2015 til 2021 jobbet Marques som rådgiver og universitetslektor ved Universitetet i Sør-Norge (USN), campus Bø. 

Høsten 2021 påbegynte han sin stilling som universitetslektor innen cybersikkerhet, teknologi og samfunn ved OsloMet, samtidig som han tar en doktorgrad  i rettsvitenskap ved Leeds Law School, Leeds Beckett University, med forskningsfokus på hvordan stormaktspolitikk og geopolitiske spenninger påvirker styringen av cyberspace.

## Fotballspiller og -trener
Fra 1997 var han fotballspiller for blant annet SL Benfica, Notodden Fotballklubb (NFK), Bryne FK, Lyn og FK Tønsberg. Han la opp som fotballspiller i (NFK) i 2013. Deretter ble han keepertrener for NFKs A-lag.

### Tidligere klubber
* União de Tomar
* S.L. Benfica
* Estrela da Amadora
* Lyn
* FK Tønsberg
* Bryne

## Referanser


## Eksterne lenker
* 
* Spillerprofil på www.b-gjengen.com
*https://www.telen.no/valg-2019/nyhet/notodden/gry-og-nuno-tar-ledelsen-i-notodden/s/5-75-321495
Ronny Espedal

**Ronny Espedal** (født 1975) er en  norsk tidligere fotballspiller som sist spilte for Sandnes Ulf. Espedal kom til Bryne FK fra Haugesund før 2004 sesongen. Han har også spilt for Vidar og Randaberg.Vinteren 2009/10 meldte han overgang til Sandnes Ulf.

## Tidligere klubber
* Randaberg
* Vidar FK
* FK Haugesund
* Bryne FK
* Sandnes Ulf

## Referanser


## Eksterne lenker
* 
* Spillerprofil på www.b-gjengen.com
Vegar Landro

**Vegar Landro** (født 21. februar 1983) er en norsk tidligere fotballspiller. Landro spilte høyreback. Han kom til Bryne i 2006. 6. juni 2010 spilte han sin 150. kamp for Bryne i en kamp mot Nybergsund. Han har tidligere spilt for Løv-Ham, Kongsvinger IL Toppfotball og Sportsklubben Brann.

## Referanser


## Eksterne lenker
* 
* Spillerprofil på www.b-gjengen.com
Fylkesvei 2782

**Fylkesvei 2782 ** går mellom Djupdal i Rollag og Grettefoss i Flesberg.

Frem til 2019 hadde veien betegnelsen fylkesvei 98 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bernhard Nyheim

**Bernhard Nyheim** (1989–2025) var en norsk fotballspiller. Nyheim var keeper for Bryne, hvor han debuterte i seriespill som 17-åring i 2006 da førstekeeper Roger Eskeland måtte ut med skade mot Aalesund. Nyheim spilte til sammen fire kamper for Bryne i Adeccoligaen, og spilte også fire aldersbestemte landskamper på G17- og G18-nivå for Norge.

Nyheim forlot Bryne og trappet ned som 19-åring etter 2008-sesongen. Han spilte senere for FC Show, Austrått og Rosseland før han la opp som fotballspiller som 22-åring. Nyheim jobbet senere som keepertrener for juniorlagene til Bryne og Sandnes Ulf.

Utenfor fotballen var Nyheim utdannet sykepleier, og var også åpen om problemer med rusavhengighet.

## Referanser


## Eksterne lenker
* 
*  Bernhard Nyheim, spillerprofil hos B-Gjengen (Bryne supporterklubb)
Hot As Sun/Glasses

**«Hot As Sun/Glasses»** er en instrumentallåt av Paul McCartney fra hans solodebut *[[McCartney]]* fra 1970. «Hot As Sun» er bundet sammen med låten «Glasses» hvor man hører McCartney spiller på vinglass (pluss et lite klipp av sangen «Suicide», en låt som ennå ikke er utgitt).

«Hot As Sun» er en gammel sang. I pressemeldingen McCartney ga ut med sin solodebut, sier han at sangen antakelig er skrevet i 1958-59. Hans tidligere band The Beatles spilte den på studioøvinger (blant annet under Let It Be-innspillingene). Den er også framført på konserter av McCartneys 1970-tallsband Wings på bandets turné i Storbritannia i 1979.
Støttann

.
**Støttenner** er egentlig modifiserte fortenner, og må ikke sammenlignes med verken rovtann eller hoggtann.

Flere arter med pattedyr har støttenner. De vokser som regel fremover i kjeven, men hos noen arter vokser de også mer tradisjonelt, likt hoggtenner. I forhistorisk tid, før siste istid, hadde mange arter støttenner, men de fleste av disse er utdødd. Dyr som i dag har typiske støttenner er elefanter og narhval, men også flodhester, hvalross, sjøkyr og klippegrevlinger kan sies å ha støttenner. Man skiller derfor gjerne støttenner fra andre tenner ved at de er svært store og gjerne stikker ut av munnen på dyret.

De fleste dyr med støttenner har et tannpar, men narhvalen har kun ei vridd lanselignende støttann.

## Elfenben
Støttenner er også kjent som kilde for elfenben, et kostbart og mye brukt materiale til å lage kunst og pynteting av. Elfenben er finkornet og hardt, nærmest hvitt i fargen (helst gulhvitt, men av og til også rosahvitt, avhengig av kilde) og ugjennomsiktig, og når det behandles blir overflaten svært glatt, nærmest lik edelstener. Per definisjon kan man imidlertid gjerne kalle alt tannben fra pattedyr, som er stort nok til å kunne bearbeides og har en allmenn økonomisk interesse, for elfenben. Alle støttenner har altså samme kjemiske struktur, uavhengig av hvilken dyreart de kommer fra.

### Kjemiske- og gemmologiske verdier
Den kjemiske sammensetningen for elfenben varierer fra art til art. Elfenben fra elefanter består av en type dentin som inneholder ca. 65-70% hydroksylapatitt Ca5(PO4)3OH (en variant av apatitt), kollagen og proteiner fra elastin. De viktigste gemmologiske verdiene er en lysbrytningsindeks på 1,54, hardhet på 2,5-2,75, og egenvekten på 1,7-2,0.

## Se også
* Elfenben
* Elefanter
* Narhval
* Flodhester
Maybach Exelero

**Maybach Exelero** er en to-seters supercoupé. Den er ikke satt i produksjon. Modellen ble bestilt hos bilprodusenten Maybach av dekkfabrikanten Fulda, som bruker den til utprøving av dekk. Den ble vist offentlig i mai 2005 og er brukt som rekvisitt i musikkvideoen for Jay-Zs sang «Lost One».

Den har en 5,9 liters V12 biturbo på 700 hk og over 1000 nm. Den er 589 cm lang og 214 cm bred og veier 2660 kg. Den har en toppfart på 350 km/t. 0-60 MPH : 4.4 sekunder med 110 oktan bensin.

Ifølge *[[Top Gear]]* ble bilen solgt til den amerikanske rapperen Birdman for åtte millioner amerikanske dollar i 2011, men dette ble tilbakevist i 2012 av den daværende eieren.

## Referanser


## Eksterne lenker
* 
* Fulda Tyres